stanford-oval/wikipedia huggingface dataset:
אגם ויאריקה

| --- | --- |
אגם ויאריקה והר הגעש ויאריקה מעליו
אגם ויאריקה והר הגעש ויאריקה מעליו
 מידע כללי
 מיקום:  צ'ילה
 סוג:  אגם 
 מידות
 שטח:  173 קמ"ר
 גובה:  230 מטר מעל לפני הים
 אורך מרבי:  22 ק"מ
 רוחב מרבי:  11 ק"מ
 רוחב ממוצע:  11 ק"מ 
 עומק מרבי:  165 מטר
 מידע נוסף
 נהר מזין:  טראנקורה
 מקור לנהר:  טולטן
 מדינות באגן הניקוז:  צ'ילה
 ערים:  ויאריקה, פוקון
 קואורדינטות:  39°15′00″S 72°05′00″W﻿ / ﻿39.25°S 72.083333333333°W﻿ / -39.25; -72.083333333333
  (למפת צ'ילה מוגדלת) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט אגם ויאריקה(למפת צ'ילה רגילה) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט אגם ויאריקה
 
ויאריקה (בספרדית: Lago Villarrica) הוא אגם במחוז אראוקניה בדרום צ'ילה, דרומית-מזרחית לטמוקו וצפונית-מזרחית לוולדיביה. האגם שואב את שמו מהר הגעש ויאריקה השוכן דרומית-מזרחית לאגם. בשפת המפוצ'ה שמו מיולפקן (Mallolafquén).
האגם שוכן ממערב לרכס הרי האנדים, באזור רווי אגמים. מצפון לו אגם קוליקו, מצפון-מזרח קבורגואה ומדרום קלפקן. האגם הוא אתר תיירות פופולרי, ומתקיימות בו פעילויות של ספורט ימי כגון סקי מים, שיט, קיאקים ודייג. לחופיו שתי עיירות המבוססות על ענף התיירות, ויאריקה מדרום-מערב ופוקון מדרום-מזרח.
אוגינו גינקו

| --- | --- |

 לידה:  4 באפריל 1851 קומאגאיה, יפן 
 פטירה:  23 ביוני 1913 (בגיל 62) טוקיו, יפן 
 מקום קבורה:  בית הקברות זושיגאיה 
 מקום לימודים:  אוניברסיטת אוצ'אנומיצו 
 בן או בת זוג:  Kan'ichirō Inamura 
 
זהו שם יפני; שם המשפחה הוא .
אוגינו גינקו (ביפנית: 荻野 吟子‏, 4 באפריל 1851 – 23 ביוני 1913) הייתה הרופאה הראשונה ביפן שהוסמכה לעסוק ברפואה מערבית.
קורות חייה

אוגינו גינקו נולדה בטוואראסה (כיום במחוז סאיטאמה), הצעירה מבין שני אחים וחמש אחיות.
היא נישאה בשנת 1867 בגיל 16, בנישואים מאורגנים, לקניצ'ירו אינאמורה. היא התגרשה מבעלה ב-1870, לאחר שנדבקה ממנו בזיבה. לגירושים הייתה השפעה גדולה על חייה, משום שעל פי הנורמות החברתיות באותה עת ביפן, היא גרמה בושה גדולה למשפחתה. נשים גרושות נחשבו למופקרות, ונשים שלקו במחלת מין נחשבו לזונות.
בגלל מחלת הזיבה היא נזקקה לטיפול אצל רופאים גברים, דבר שגרם לה לבושה ולמבוכה רבה, והיא החליטה ללמוד רפואה כדי שתוכל לעזור לנשים בנסיבות דומות, כך שלא יזדקקו לשירותי רפואה מגברים, וכן לקדם את זכויות האישה ביפן.
בשנת 1873 עברה להתגורר בטוקיו, וסיימה את לימודיה התיכוניים בהצטיינות. בשנת 1880 התקבלה לבית ספר פרטי לרפואה בבונקיו. בבית ספר זה למדו אז רק גברים, והיא הייתה האישה הראשונה שהתקבלה ללימודים במוסד. סיימה את לימודיה בשנת 1882, אך לא יכלה לגשת למבחני ההסמכה, כי על פי הנהלים דאז רק גברים הורשו לעסוק ברפואה. לאחר מסע שכנועים שונו הנהלים בשנת 1885, ואז היא הורשתה לגשת למבחני ההסמכה ואושר לה לעסוק ברפואה.
היא הפכה לרופאה הראשונה ביפן שמוסמכת לעסוק ברפואה מערבית, ופתחה בית חולים לנשים בטוקיו. היא שימשה השראה לנשים רבות שהלכו בעקבותיה, למדו רפואת נשים ופתחו מרפאות לבריאות האישה. במקביל לעבודתה לימדה באוניברסיטה נוצרית במינאטו, והתקרבה לנצרות. בזמנה הפנוי עסקה בצדקה ובפעילויות דת.
בשנת 1890 נישאה אוגינו ליוקיושי שיקטה, נוצרי פרוטסטנטי. הם אימצו את בנה של אחותו של בעלה, שנפטרה כתוצאה מסיבוכים בלידה, ובשנת 1894 עברו לגור בהוקאידו, שם ניהלה מרפאה.
בשנת 1906, לאחר שבעלה מת מצדרת, חזרה אוגינו לטוקיו, שם ניהלה בית חולים, ובזמנה הפנוי הייתה מיסיונרית נוצרית וקידמה פעילויות דת.
אוגינו מתה מטרשת עורקים בטוקיו ב-23 ביוני 1913, בגיל 62. נקברה בבית הקברות זושיגאיה ברובע טושימה, טוקיו. היא נחשבת לאחת הדמויות החשובות ביותר בתחום המדע בתקופת מייג'י.
הישגיה בתחום הטיפול בזיבה

כאשר אוגינו גינקו חלתה בזיבה, בגיל 16, היא פנתה לרופא שהתמחה ברפואה סינית, שטיפל בה באמצעות צמחי מרפא. תרופות אלה עזרו במקצת, אך לא ריפאו אותה. היא פנתה לרופא אחר, שטיפל בה באמצעות רפואה מערבית. אוגינו התרשמה עמוקות משיטות הטיפול המערביות, שנחשבו לחדשניות והתבססו על ניסויים מדעיים ותוצאות מוכחות. זו הייתה גישה שבדרך כלל לא ננקטה ברפואה הסינית. לדוגמה, ניתוחים הכוללים חיתוך של רקמות חיות בגוף אדם נאסרו כליל ברפואה הסינית המסורתית.
כמו כן היא שמה לב שרוב הרופאים נקטו בגישה יהירה כלפי החולים, דבר שגרם לטעויות באבחון הרפואי. כאשר הוסמכה כרופאה היא נקטה בגישה יותר אמפתית, ונהגה לקחת בחשבון את נקודת המבט וההיסטוריה הרפואית של החולה, על מנת לספק אבחנה מדויקת יותר.
קידום זכויות האישה

אוגינו גינקו חיה בתקופת מייג'י, בה יפן נפתחה לעולם המערבי ואימצה בהדרגה רעיונות ליברליים, בהם זכויות האישה. בבית הספר התיכון בו למדה בטוקיו היה נהוג לקצר את שמות הנשים, כדי שהמורים יוכלו לתת להן פקודות ביתר קלות, אך אוגינו גינקו בחרה דווקא להאריך את שמה, משמה המקורי "גין" לשם הארוך יותר "גינקו".
בבית הספר התיכון זכתה להערכת מוריה, שעזרו לה להתקבל לבית הספר לרפואה, שעד אז היה פתוח לגברים בלבד. אולם עם סיום לימודיה בשנת 1882 ממשלת יפן לא אפשרה לה לגשת לבחינות ההסמכה, שהיו אף הן מיועדות לגברים בלבד. היא פרסמה עצומות ושלחה מכתבים כדי לשנות את מדיניות זו, וזכתה לתמיכה מרופאים יפנים בעלי השפעה, שתמכו בזכויות האישה. לבסוף ניצחה במאבק זה, ובשנת 1885 הוסמכה לעסוק ברפואה, והיוותה השראה לנשים רבות ביפן שהלכו בדרכה.
אוגינו פרסמה מאמרים רבים בנושאי רפואה ובריאות. היא נודעה במאמרה "העבר והעתיד של רופאות נשים ביפן", שהתפרסם בשלושה חלקים באוקטובר 1893. היא דגלה בפתיחת האוניברסיטאות לכלל הנשים, וסברה שבקהילות שבהן נשים חשות חוסר נוחות בקרב גברים יש לפתוח אוניברסיטאות לנשים.
פעולותיה נחשבות לאבני דרך במאבק לקידום זכויות האישה ביפן.
הנצחה

ביפן פורסמו מספר ספרים על אוגינו גינקו, וכן ספר מנגה על חייה.
ממשלת מחוז סאיטאמה מעניקה מדי שנה פרס על שמה לארגונים ויחידים הפועלים למען זכויות האישה.
באפריל 2022 הוקדש לה גוגל דודל.
ראו גם

קיי אוקאמי
אליזבת בלאקוול
ג'יימס בארי
הערות שוליים

↑  The efforts of Japan's first female doctor are worth remembering, The Japan Times, ‏25 באוגוסט 2018 (באנגלית)
↑  Unveiling the Pioneering Work of Dr. Ogino Ginko: A Journey Through Medical Innovation, Observer Voice, ‏4 באפריל 2024 (באנגלית)
↑  Mara Patessio, Women and Public Life in Early Meiji Japan, גוגל ספרים, ‏2011 (באנגלית)
| --- | --- |
בקרת זהויות :  PLWABN: 9812681876605606  ISNI: 0000 0000 5562 0160  LCCN: n84120836  NDL: 00622172  NKC: jo2009330648  SUDOC: 129884901  VIAF: 53091000   WorldCat (עם VIAF): 53091000
Souled Out (1998)

| Souled Out (1998)>  הפוסטר הרשמי של האירוע.מידע |
| --- | --- | --- |
ארגון: WCW
מותג(ים): WCW nWo
תאריך: 24 בינואר 1998
עיר: טרוטווד, אוהיו
אולם: הארה ארנה
מספר צופים: 5,486
ספונסר(ים): סניקרס
סיסמה פרסומית: ...Hell Hath No Fury Like First Fight '98 ?Who Do You Trust
סדרת אירועי שלם וצפה של ה-WCW
| סטארקייד | Souled Out (1998) | סופרברול VIII |
סדרת אירועי Souled Out
| 1997 | Souled Out (1998) | 1999 |
(1998) Souled Out היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-24 בינואר 1998, בהארה ארנה שבטרוטווד, אוהיו. האירוע היה האירוע השני בסדרת אירועי Souled Out.
תשעה קרבות התנהלו באירוע. האירוע כלל שני קרבות מרכזיים. בראשון, ברט הארט, שערך את קרב הבכורה שלו בארגון, ניצח את ריק פלייר בהכנעה. בקרב המרכזי השני, נציג WCW, לקס לוגר ניצח את נציג nWo, רנדי סאבאג' בהכנעה.
האירוע כלל קרבות נוספים בין WCW ל-nWo. לארי זביסקו מ-WCW ניצח את סקוט הול מ-nWo, בעוד שקווין נאש מ-nWo ניצח את הענק מ-WCW. בנוסף, ריי טריילור והאחים סטיינר (ריק סטיינר וסקוט סטיינר) מ-WCW ניצחו את קונאן, סקוט נורטון ובאף באגוול מ-nWo בקרב שלושה נגד שלושה. חוץ מהקרבות בין WCW ל-nWo, התקיימו קרבות שלא היו קשורים לעימות ביניהם ובהם בוקר טי ניצח את ריק מרטל ושמר על אליפות הטלוויזיה העולמית של WCW, וכריס ג'ריקו ניצח את ריי מיסטריו ג'וניור בהכנעה וזכה באליפות ה-WCW במשקל בינוני.
עלילות

האירוע כלל קרבות שנבעו מעלילות מתוסרטות גם מ-Monday Nitro וגם מ-Thunder.
בסטארקייד, רנדי סאבאג' הסיח את דעתו של לקס לוגר במהלך הקרב של האחרון נגד חברו של סאבאג', באף באגוול, מה שאיפשר לבאגוול להשיג את הניצחון בקרב. לוגר ניצח את באגוול בקרב החוזר ביניהם לילה לאחר מכן בתוכנית Nitro ולאחר מכן איתגר את סאבאג' לקרב. שבוע לאחר מכן בתוכנית Nitro, לוגר ניצח את סאבאג' בקרב קצר. לוגר גרם לסאבאג' להפסיד לכריס אדמס לאחר שהוא הכה את סאבאג' בעזרת כיסא בפרק הבכורה של התוכנית Thunder.
אירוע

| --- | --- |

תפקיד:: שם:
צוות השידור: טוני שאבוני
צוות השידור: בובי הינן
צוות השידור: דאסטי רודס
מראיין: ג'ין אוקרלנד
כרוז: דייוויד פנזר
שופט: ניק פטריק
אחד מהרגעים הזכורים של הערב היה כשקווין נאש ניסה לבצע על הענק את מהלך הג'קנייף פאוורבומב. נאש לא הצליח להרים אותו מספיק גבוה באוויר, מה שגרם לענק לנחות על ראשו. צוות השידור היה המום כאשר חשב כי הענק ספג פציעה קשה בצוואר. בזמן שהוא בסופו של דבר התאושש, נאש והענק הפכו את רגע זה לצעד מכוון מצד נאש כדי לנסות לשבור את צווארו של הענק.
תוצאות

| מס' | תוצאות | התניות | זמן |
| --- | --- | --- | --- |
| 1 | חובנטוד גררה, סופר קאלו, ליזמארק ג'וניור וצ'אבו גררו ג'וניור ניצחו את לה פארקה, פסייכוסיס, סילבר קינג ואל דאנדי | קרב ארבעה נגד ארבעה | 09:30 |
| 2 | כריס בנואה ניצח את רייבן בהכנעה | קרב חוקי רייבן | 10:36 |
| 3 | כריס ג'ריקו ניצח את ריי מיסטריו ג'וניור (א) בהכנעה | קרב יחידים על אליפות ה-WCW במשקל בינוני | 08:28 |
| 4 | בוקר טי (א) ניצח את ריק מרטל | קרב יחידים על אליפות הטלוויזיה העולמית של WCW | 10:50 |
| 5 | לארי זביסקו (עם דאסטי רודס) ניצח את סקוט הול (עם לואי ספיקולי) בפסילה | קרב יחידים | 08:09 |
| 6 | ריי טריילור והאחים סטיינר (ריק סטיינר וסקוט סטיינר) (עם טד דיביאסי) ניצחו את קונאן, סקוט נורטון ובאף באגוול (עם וינסנט) | קרב שלושה נגד שלושה | 12:20 |
| 7 | קווין נאש (עם הוליווד הוגאן ואריק בישוף) ניצח את הענק | קרב יחידים | 10:47 |
| 8 | ברט הארט ניצח את ריק פלייר בהכנעה | קרב יחידים | 18:06 |
| 9 | לקס לוגר ניצח את רנדי סאבאג' (עם מיס אליזבת') בהכנעה | קרב יחידים | 07:07 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8 9  תוצאות אירועי Souled Out
Sound of Madness

"Sound of Madness" הוא הסינגל השלישי מתוך האלבום The Sound of Madness של להקת הרוק האמריקאית שיינדאון. הסינגל יצא לאור ב-23 בפברואר 2009, ומהווה גם את שיר הנושא של האלבום, למרות השמטת המילה "The" משם השיר ביחס לשם האלבום. השיר נבחר כשיר הנושא של האלבום לאחר בדיקת מספר אפשרויות במהלך סיבוב ההופעות.
השיר הגיע למקום הראשון במצעד הרוק המינסטרימי של מגזין הבילבורד, והיה השיר השלישי ברציפות של הלהקה שמגיע להישג. ההישג הפך את שיינדאון ללהקה הראשונה שכל עשרת הסינגלים הראשונים שלה הגיעו לחמישייה הראשונה במצעד. בנוסף הגיע השיר למקום החמישי במצעד הרוק המודרני של הבילבורד, והיה לשיר הרביעי של שיינדאון שמגיע לעשירייה הראשונה והשלישי שמגיע לחמישייה הראשונה.
רשימת השמעה

| סינגל CD בבריטניה> מס' | סינגל CD בבריטניה> שם | סינגל CD בבריטניה> משך | סינגל CD בבריטניה>  | סינגל CD בבריטניה>  | סינגל CD בבריטניה>  | סינגל CD בבריטניה>  | סינגל CD בבריטניה>  | סינגל CD בבריטניה>  | סינגל CD בבריטניה>  |
| --- | --- | --- | --- | --- | --- | --- | --- | --- | --- |
| 1. | Sound of Madness (גרסת האלבום)   | 3:53 |  |  |  |  |  |  |  |
| 2. | Call Me (גרסה אקוסטית, וורנר גרמניה)   | 6:15 |  |  |  |  |  |  |  |
| 3. | Sound of Madness (גרסה אקוסטית, וורנר גרמניה)   | 4:13 |  |  |  |  |  |  |  |
מיקומי שיא במצעדים > מצעדים שבועיים

| מצעד (2009) | מיקום שיא |
| --- | --- |
Hot 100 (Billboard): 85
US Mainstream Rock Tracks (Billboard): 1
US Hot Rock & Alternative Songs (Billboard): 2
Canada Rock (Billboard): 13
מיקומי שיא במצעדים > מצעדים שנתיים

| מצעד (2009) | מיקום |
| --- | --- |
US Hot Rock Songs (Billboard): 8
הערות שוליים

↑  "Shinedown release Single 'Sound of Madness' on 23rd February". AltSounds. 14 בינואר 2009. אורכב מ-המקור ב-6 במאי 2009. {{cite web}}:  (עזרה)
↑  "Sound of Madness by Shinedown". Songfacts.
↑  "Hot Rock Songs – Year-End 2009". Billboard. נבדק ב-4 באפריל 2022. {{cite web}}:  (עזרה)
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" |  |
| --- | --- |
בקרת זהויות :  MusicBrainz release group: 8f06da54-2cce-4945-b949-bf224e63dadc
אברהם כהן (רב בלמברג)

| --- | --- |

 לידה:  13 ביוני 1806 כ"ז בסיון ה'תקס"ו זלושאן, ממלכת בוהמיה, האימפריה האוסטרית
 פטירה:  7 בספטמבר 1848  (בגיל 42) ט' באלול ה'תר"ח למברג, ממלכת גליציה, האימפריה האוסטרית
 מדינה:  אוקראינה 
 השכלה:  אוניברסיטת קארל בפראג 
 מקום פעילות:  אוסטריה רבתי
 תקופת הפעילות:  ? – 7 בספטמבר 1848 
 תחומי עיסוק:  חקר הלכה
 רבותיו:  שמואל לנדא
 
הרב אברהם כהן (בגרמנית: Abraham Kohn;‏ כ"ז בסיון ה'תקס"ו, 13 ביוני 1806 – ט' באלול ה'תר"ח, 7 בספטמבר 1848) היה רב המחוז של למברג. הוא נרצח בהרעלה שנסיבותיה לא הובררו מעולם.
הערות שוליים

↑  Allgemeine Zeitung des Judentums‏, 20 באוקטובר 1856. עמ' 580.
↑  סטניסלבסקי, עמ' 43.
↑  Ismar Schorsch, From Text to Context: The Turn to
History in Modern Judaism, University Press of New England, 2003. עמ' 24.
↑  Michael Miller, Rabbis and Revolution: The Jews of Moravia in the Age of Emancipation, Stanford University Press, 2010. עמ' 89.
1 2 3  Michael Meyer. Response to Modernity: A History of the Reform Movement in Judaism. Wayne State University Press (1995), עמ' 156-157.
1 2 3  פרופ' רחל מנקין. A Murder in Lemberg: Politics, Religion, and Violence in Modern Jewish History by Michael Stanislawski. AJS Review, אפריל 2008. עמ' 214-217.
↑  Larry Wolff, The Idea of Galicia: History and Fantasy in Habsburg Political Culture, Stanford University Press, 2012. עמ' 205.
| --- | --- |
בקרת זהויות :  NLI: 987007263831105171  PLWABN: 9810578156505606  BIBSYS: 7032475  BNE: XX4711919  BnF: cb155985675 (data)  GND: 132706644  ISNI: 0000 0001 2122 7923  LCCN: n2006052736  NKC: jx20110701009  NTA: 302280030  VIAF: 18392720   WorldCat (עם VIAF): 18392720 
קברו בבית הקברות היהודי הישן בלבוב
אבינועם עובדיה

אבינועם עובדיה (נולד ב-27 בפברואר 1960) הוא כדורגלן עבר ישראלי. עובדיה שיחק בעמדת המגן הימני, היה משחקניה הבולטים של שמשון תל אביב בשנות ה-80, ושחקן נבחרת ישראל.
ביוגרפיה

עובדיה נולד וגדל בנהריה בבית מסורתי-דתי. שיחק במחלקת הנוער של הפועל נהריה מגיל 16 וחצי בתפקידים התקפיים והצטרף לקבוצה הבוגרת ב-1977, בתפקיד החלוץ. בספטמבר 1978 הושאל עובדיה לשמשון תל אביב, ושם הוסט לעמדת המגן. שנה לאחר מכן נקנה על ידי הקבוצה. מספרו של עובדיה היה 9 בסגל השחקנים, ולרוב היה ממלא את תפקיד המגן ימני, אולם עובדיה היה מגן זריז ומהיר בעל אופי התקפי, ולעיתים קרובות היה מוצב גם בעמדות התקפיות יותר של הקשר הקיצוני ואף בתפקיד החלוץ אותו מילא בנוער.
בעונת 1979/1980 הגיע עם שמשון למקום השלישי, ו-2 עונות לאחר מכן סיימה הקבוצה בתור סגנית האלופה בעונת 1982/1983, שהיה למעשה הישג השיא של המועדון בליגה הבכירה. ב-1983 זומן ושיחק עובדיה בנבחרת האולימפית של ישראל. ב-1985/1986 הגיעה הקבוצה למעמד גמר גביע המדינה שם הפסידה לבית"ר ירושלים לאחר הארכה. בשנים 1986/1987 ו-1987/1988 זכתה הקבוצה בתארים הרשמיים היחידים שלה, גביע הטוטו לעונה זו, כשהוא חלק משמעותי בהרכבה והפך לקפטן הקבוצה. כמו כן בשנים אלו נחשב עובדיה לאחד המגינים האיכותיים בליגה, והגיע לשחק בנבחרת ישראל הבוגרת, שם רשם 12 הופעות בינלאומיות ושער אחד, במשחק ידידות נגד נבחרת מלטה ב-1987.
ב-1991 עבר בהשאלה למכבי יפו, בה שיחק במשך עונה אחת, כשאחריה חזר לשמשון תל אביב. בעונת 1993/1994 סיים עובדיה עם שמשון במקום הרביעי בליגת המשנה, אשר הקנה לה כרטיס למשחקי המבחן מול הפועל חיפה מהליגה הבכירה, אולם שמשון הפסידה ונשארה בליגת המשנה. בתום העונה פרש עובדיה ממשחק פעיל.
תארים והישגים

הליגה הבכירה:
סגנית (1): 1982/1983
מקום שלישי (2): 1979/1980, 1984/1985
גביע המדינה:
סגנית מחזיקת הגביע (2): 1985/1986, 1989/1990
גביע הטוטו:
זכייה (2): 1986/1987, 1987/1988
הערות שוליים

↑  הכל על שמשון ת"א 1984/1985, חדשות, 9 בספטמבר 1984
↑  סוף סוף: שמשון התאמנה בהרכב מלא, מאת יעקב אלג'ם, עיתון מעריב, 26 בספטמבר 1978
1 2  אשר גולדברג‏, "האוסטרלי קרא לי 'יהודי מלוכלך'. נהגתי בטיפשות", באתר וואלה, 12 באוגוסט 2022
↑  ניר רשף, שמשון וחג במכתש, מעריב, 26 ביולי 1991
↑  אשר גולדברג, מכירת חיסול במכבי יפו, חדשות, 16 באפריל 1992
↑  אלירם מוכתר, שמשון התחילה. עם שנהר, חדשות, 13 ביולי 1992
אגם ווסט ווטר

| --- | --- |

 מידע כללי
 מיקום:  אזור האגמים/קאמבריה/צפון-מערב אנגליה, אנגליה
 סוג:  אגם של מים מתוקים
 מידות
 שטח:  2.8 קמ"ר
 גובה:  61 מטר מעל לפני הים
 אורך מרבי:  4.88 ק"מ
 אורך:  4.88 קילומטר
 רוחב מרבי:  0.788 ק"מ
 רוחב ממוצע:  0.788 ק"מ 
 עומק מרבי:  79 מטר
 מידע נוסף
 נהר מזין:  Lingmell Beck 
 מקור לנהר:  River Irt 
 מדינות באגן הניקוז:  הממלכה המאוחדת 
 אורך קו החוף:  11 ק"מ
 קואורדינטות:  54°26′30″N 3°17′30″W﻿ / ﻿54.44167°N 3.29167°W﻿ / 54.44167; -3.29167
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אגם ווסט ווטר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אגם ווסט ווטר
 
אגם ווסט ווטר (באנגלית: Wast Water) הוא אגם של מים מתוקים הנמצא בעמק במערבו של אזור האגמים האנגלי הנמצא במחוז קאמבריה בצפון-מערב אנגליה. עומק האגם הוא 79 מטר והוא האגם העמוק ביותר באנגליה.
גאוגרפיה

ווסט ווטר הוא אגם מוארך הנמצא בקצה העליון של עמק וסדל (אנ') (Wasdale), עמק קרחוני שנוצר בעידן הקרח האחרון (אנ'). האגם הוא מקור המים של נהר אירט (אנ') (River Irt) הזורם לאורך העמק עד מוצאו לאזור חוף הים האירי.
סביב האגם נמצאים כמה מההרים הגבוהים ביותר של אנגליה: סקייפל פייק (אנ') (Scafell Pike), גרייט גייבל (אנ') (Great Gable) ולינגמל (אנ') (Lingmell).
בדרום מזרח האגם מתנוססים מורדות תלולים בגובה של כ-180.
אורך האגם 4.88 ק"מ, רוחבו המרבי 789 מטר, העומק המרבי 79 מטר.
אוניית משא

אוניית המכולות Colombo Express, אחת מאוניות המכולות הגדולות בעולם.
אוניית משא היא כל סוג אונייה אשר נועדה להוביל משאות, סחורות וטובין אחרים מנמל אחד למשנהו. אלפי אוניות משא שטות בעולם ונושאות את עיקר הסחורות במסחר הבינלאומי. בדרך כלל, אוניות משא מתוכננות ונבנות להובלה יעילה של הסחורות שאותן נועדו לשאת. לעיתים אוניות אלה מצוידות במנופים ובאמצעים אחרים לפריקה ולטעינת המשא והן קיימות במגוון רחב של גדלים. כמעט כל אוניות המשא בעולם בנויות מלוחות פלדה מרותכים ותוחלת חייהן היא 25–30 שנה בטרם הן נשלחות לפירוק, או לגריטה.
סוגים

סוגים מתמחים של אוניות משא כוללים אוניות מכולות ואוניות צובר (אף שמכליות הן אוניות משא, הן נחשבות לקטגוריה נפרדת).
קטגוריות גודל

אוניות משא מסווגות אף בהתאם למעמס וממדי גודל. סיווג זה נעשה לעיתים ביחס לתעלות מים המשמשות לתעבורת אוניות. קטגוריות הגודל המקובלות ביותר הן:
הנדיסייז: 15,000 עד 35,000 טונה מטרית
הנדימקס: 35,000 עד 60,000 טונה מטרית
פנמקס: 65,000 עד 80,000 טונה מטרית
סואצמקס: 80,000 עד 150,000 טון מטר
קייפסייז: 150,000 עד 400,000 טונה מטרית (לרוב כ־175,000)
TV4 (שוודיה)

| --- | --- |

סמליל הערוץ
 פרטי הערוץ
 מדינה:  שוודיה
 סוג:  ערוץ טלוויזיה פרטי
 תאריך השקה:  15 בספטמבר 1990
 בעלות:  TV4 Group
 שפה:  שוודית
 משרד ראשי:  סטוקהולם
 אזור קליטה:  שוודיה (אף שהערוץ זמין גם בחלקים מסוימים של פינלנד
 שיטת שידור:  DVB-T, DVB-C, DVB-S
 פורמט תמונה:  SDTV) 576i) HDTV) 1080i)
 http://www.tv4.se/
TV4 הוא ערוץ טלוויזיה מסחרי שוודי, שנמצא בבעלות TV4 Group. הוא החל לשדר באמצעות לוויין בשנת 1990, ומאז 1992 גם בשידור יבשתי. בשנת 1994 הפך הערוץ לערוץ הגדול ביותר בשוודיה וכך היה במשך כמה שנים, כאשר שני הערוצים הציבוריים, SVT1 ו-SVT2 איבדו צופים בקצב גובר והולך. לאחר ביצוע שינויים שונים בלוח השידורים, צפו בערוץ SVT1 כמעט מספר זהה של צופים כמו בערוץ TV4. מאז 2004 קבוצת TV4 היא חברה פעילה באיגוד השידור האירופי.
היסטוריה

באביב 1984 החלו אינגמאר ליינבורג וגונאר ברגוול לעבוד על תוכנית עסקית לערוץ טלוויזיה מסחרי שוודי. התוכניות כללה חישוב מימון הערוץ. בסתיו 1985 חברת ההשקעות Proventus גייסה 2.5 מיליון קרונות שוודיות כמימון ראשון לפרויקט. בכסף הזה נרכשו משרדים עבור החברה החדשה, שנקראה Television AB.
המטרה בפרויקט הייתה להקים ערוץ טלוויזיה חדש, במקום ערוצי SVT, שיהפוך לערוץ הטלוויזיה הגדול ביותר בשוודיה.
היסטוריה > שידורים בלוויין ובכבלים

ב-15 בספטמבר 1990 החלו שידורי הערוץ על הלוויין לשעבר Tele-X. בשידור הבכורה של הערוץ היו בעיות טכניות, ולמחרת נכתב ב-Expressen כי "ערוץ TV4 ייפול - אם הוא לא ישתפר!".
בסתיו 1991 הממשלה העניקה לערוץ רישיון לשדר פרסומות ולשדר ברשת היבשתית.
הערוץ משודר בכל פלטפורמות השידור בלוויין ובכבלים, לרוב באפיק 4.
היסטוריה > שידורים יבשתיים

ב-2 במרץ 1992 החל הערוץ לשדר באופן קבע ברשת השידור הארצית. עם תחילת שידוריו נשבר המונופול של SVT על הטלוויזיה היבשתית. בתחילה הערוץ הגיע ל-65% מקהל הצופים, אך זה הורחב בקצב מהיר. בסתיו 1992 החל המצב להשתנות לטובה, כשהקהל החל לצפות בתוכניות ששודרו בערוץ.
במשך תקופה קצרה בתחילת 1990, הוקם ערוץ תאום נורווגי, TV4 נורווגיה, אך הוא הפסיק לשדר לאחר שנה אחת בלבד.
ב-1 בספטמבר 1999 החל הערוץ לשדר בשידורים דיגיטליים, וב-15 באוקטובר 2007 הפסיקו השידורים האנלוגיים של הערוץ.
בשנת 2006 כיסו משדרי הערוץ 98% ממשקי הבית בשוודיה. בהשוואה לערוצי SVT שמגיעים ל-99.8% מקהל הצופים.
היסטוריה > שידורי HD ומסך רחב

החל מ-16 באפריל 2007 כל התוכניות המופקות בערוץ (חדשות, ספורט ומציאות) משודרים בפורמט מסך רחב 16:9.
גרסה של הערוץ ב-HD, הושקה ב-28 במאי 2007 בשעה 20:55. בתחילת שידוריו, הערוץ ב-HD תוכנן לשדר חמש שעות בשבוע ב-HD, ומאוחר יותר הוא התחיל לשדר ספורט ב-HD. מאוחר יותר הורחבו השידורים לשידור תוכניות וסרטים ב-HD.
כלכלה

TV4 AB היא חברה מצומצמת שמפרסמת דוחות שנתיים המציגים את רווחי החברה. החברה נמצאת בבעלות מלאה של קבוצת Bonnier. ב-2005 הערוץ הגיע לרווח נטו של 262 קרונות שוודיות. בשנת 2006 שווי המחזור של הערוץ עמד על 3 מיליארד קרונות.
כלכלה > דמי זיכיון

TV4 הוא הערוץ היחיד בשוודיה הממומן באמצעות שידור פרסומות, ומשלם כסף למדינה. דמי הזיכיון של הערוץ מהווים רבע מהמחזור של החברה, שעומד על 2 מיליארד דולר.
ועדה ממלכתית הציעה בעבר לבטל את דמי הזיכיון שמשלם הערוץ.
תחנות מקומיות

כחלק מהתחייבויות השידור שלו, TV4 מפעיל 16 תחנות טלוויזיה מקומיות. במשך השנים הוקמו תחנות ואחרות נסגרו, אך מספר התחנות המקומיות נותר 16.
קבוצת TV4 הפכה לבעלים הבלעדיים של 15 תחנות בשנת 2001. התחנה העצמאית היחידה שנותרה, TV4 Fyrstad פשטה את הרגל בשנת 2003 והוחלפה בידי TV4 Väst שנמצאת בבעלות TV4.
נכון ל-2008, זו רשימת התחנות:
TV4 Värmland
TV4 Väst
TV4 Göteborg
TV4 Halland
TV4 Öresund
TV4 Sydost
TV4 Jönköping
TV4 Skaraborg
TV4 Öst
TV4 Stockholm
TV4 Mälardalen
TV4 Uppland
TV4 Gävle Dalarna
TV4 Mitt
TV4 Västerbotten
TV4 Norrbotten
שידור פרסומות

כאשר TV4 החל לשדר ברשת הקרקעית, התוכניות לא נקטעו לטובת פרסומות ('ברייקים'), אלא פרסומות שודרו רק בין תוכניות, עם זאת, בערוץ ניסו לשדר פרסומות ולמשוך את הצופים. כך למשל, יצא שתוכניות נחלקו לשני חלקים, כאשר באמצע שודרה תוכנית אחרת, ופרסומות שודרו בין לבין. למרות זאת, בערוץ ניסו לשנות את כללי הפרסום, ואכן הצליחו להכניס תיקון לחוק הרדיו והטלוויזיה ב-1 באפריל 2002. התיקון איפשר לערוץ לקטוע תוכניות למען שידור פרסומות, וזאת על אף שערוצים שוודים המשודרים מבריטניה, (TV3 ו-Kanal 5) עדיין נהנים מכללים נוחים יותר לשידור פרסומות.
עד שנת 2007, גם נקבע כי לא יותר מ-10% מזמן השידור יהיה פרסומות, מה שאומר שבממוצע ישודרו 6 דקות פרסומות בשעה. בין 19:00 לחצות, ערוץ TV4 שידר 10 דקות פרסומות בשעה, מה שחייב אותו להפחית את שידורי הפרסומות בשאר זמן השידור שלו. כמו כן אסור לערוץ לקטוע תוכניות ילדים לטובת שידור פרסומות. ובנוסף, אם בתוכנית מסוימת הפסקות פרסומות רבות, היא חייבת להיות לפחות 20 דקות בין כל הפסקת פרסומות. בשנה אחת, משדר הערוץ 20,000 הפסקות פרסומות.
שידור פרסומות > כללי פרסום

בשנת 2008 עבר תיקון לחוק כך ש-TV4 יכול כעת לשדר ב-15% מזמן השידור שלו פרסומות, עם מקסימום של 12 דקות בשעה.
החל מ-1 באוגוסט 2010 השתנו כללי הפרסום שוב, כך שהערוץ יכול לשדר יותר פרסומות, בדומה לערוצים TV3 ו-Kanal 5.